উখিয়া উপজেলার রাজাপালং ইউনিয়ন পরিষদ নির্বাচনে আনারস প্রতীকের সমর্থনে এক বিশাল পথসভায় উখিয়া উপজেলা আওয়ামীলীগের সাধারণ সম্পাদক অধ্যক্ষ  হামিদুল হক চৌধুরী ভোটের ময়দানে প্রতিপক্ষ শাহজাহান চৌধুরীকে চ্যালেঞ্জ জানিয়ে বলেছেন, স্বচ্চ, সুষ্ট ও নিরপেক্ষ ভোট হলে কখনো শাহ জাহান চৌধুরীর পরিবার নির্বাচিত হতে পারবে না। রাজাপালং এর জনগন জানে কারা মামলাবাজ, খুন, ধর্ষন, মানবতাবিরোধী, লুটপাটকারী, শোষনখোর ও যুদ্ধাপরাধীর মত জঘন্যতম ঘটনায় জড়িত। দীর্ঘ ৫০ বছরের শাসন আমলে রাজাপালং ইউনিয়ন তথা সমগ্র উখিয়া উপজেলায় উন্নয়নের নামে হাজার হাজার কোটি টাকা আত্মসাৎ করে নিজেরা ফাঁয়দা লুটে। এ পর্যন্ত উপজেলায় কিংবা রাজাপালং ইউনিয়নে উল্লেখ যোগ্য কোন রাস্তা ঘাট, শিক্ষা প্রতিষ্ঠান,  বেকার যুবকদের অবমূল্যায়নসহ প্রতিহিংসা পরায়ন হয়ে বিরোধী পরিবারের প্রতিপক্ষ লোকজনকে যে ভাবে দমন, পীড়ন চালিয়েছে সে কথা জনগন এখনো ভুলেনি। গতকাল রাতে রাজাপালং ইউনিয়নের মালভিটা, পূর্বডিগলিয়া, হাজির পাড়া, বটতলী, জামতলী, পুকুরিয়া, জাদিমোরা এলাকায় আনারস প্রতীকের সমর্থনে গনসংযোগ কালে পথসভায় তিনি উপরোক্ত কথা গুলো বলেন। তিনি আরো বলেন, ক্ষমতালোভী ওই পরিবারটি অতীতে মামলা দিয়ে অসংখ্যা নিরহ ও নিরপারাধ লোকজনকে হয়রানি করার কথা জনগন যেমন মনে রেখেছে তেমনি গণরায় মেনে নিয়ে নির্বাচন থেকে প্রতিপক্ষ প্রার্থীর সরে দাড়ানো উচিৎ। জনগন  এখনো তাদের সে অপকর্মের কথা ভুলে যায়নি। তিনি রাজাপালং এর সর্বস্তরের মানুষ তথা ভোটারকে শাহাজাহান চৌধুরীর পরিবারের ক্ষমতার অপব্যবহারের বিরুদ্ধে রায় দিতে আগামী ২ জুলাই সকলকে সাথে নিয়ে আনারস প্রতীকে ভোট দেওয়ার আহবান জানান। এছাড়া উপজেলা প্রশাসনকে নির্বাচন চলাকালীন সময়ে কোন যুদ্ধপারাধী পরিবারের সাথে অর্থের বিনিময়ে আঁতাত করা হলে রাজপথ অচল করে দেওয়া হবে। এ সময় অধ্যক্ষ হামিদুল হক চৌধুরীর সাথে উপস্থিত ছিলেন, চেয়ারম্যান প্রার্থী জাহাঙ্গীর কবির চৌধুরী, জেলা আওয়ামীলীগের সদস্য মোহাম্মদ হোসেন খান, হাজী জাফর আলম, আমির কাশেম  চৌধুরী, বিশিষ্ট ব্যবসায়ী শফিকুর রহমান, অবসর প্রাপ্ত সার্জেন্ট কবির আহামদ বাবুল, আওয়ামীলীগ নেতা নজির আহামদ চৌধুরী, ছৈয়দ আলম, সরওয়ার কামাল, কামাল উদ্দিন, মেম্বার প্রার্থী মুহাম্মদ হানিফ আজাদ, ইসহাক, তহিদ, শাকিল, প্রমুখ।